62021CJ0675_INF
Sentenza tal-Qorti tal-Ġustizzja (Is-Seba’ Awla) tas‑16 ta’ Frar 2023 –Strong Charon
(Kawża C‑675/21) (
1
)
“Rinviju għal deċiżjoni preliminari – Politika soċjali – Trasferiment ta’ impriżi – Żamma tad-drittijiet tal-ħaddiema – Direttiva 2001/23/KE – Kamp ta’ applikazzjoni – Rifjut taċ-ċessjonarju li jirrikonoxxi t-trasferiment tal-kuntratt tax-xogħol – Kunċett ta’ ‘trasferiment’ – Kunċett ta’ ‘entità ekonomika’ – Assenza ta’ rabta kuntrattwali bejn iċ-ċedent u ċ-ċessjonarju”
1.
Politika soċjali – Approssimazzjoni tal-leġiżlazzjonijiet – Trasferimenti ta’ impriżi – Żamma tad-drittijiet tal-ħaddiema – Direttiva 2001/23 – Kamp ta’ applikazzjoni – Trasferiment – Kunċett – Kriterji – Assenza ta’ rabta kuntrattwali bejn iċ-ċedent u ċ-ċessjonarju – Assenza ta’ effett
(Direttiva tal-Kunsill 2001/23, Artikolu 1(1)(b))
(ara l-punti 42, 43, 45 u d-dispożittiv 1)
2.
Politika soċjali – Approssimazzjoni tal-leġiżlazzjonijiet – Trasferimenti ta’ impriżi – Żamma tad-drittijiet tal-ħaddiema – Direttiva 2001/23 – Kamp ta’ applikazzjoni – Impriża fornitur ta’ servizzi ta’ sorveljanza ssostitwita, mill-klijent, għall-provvista tal-istess servizzi, minn impriża ġdida – Teħid, minn din l-aħħar impriża, ta’ numru limitat ħafna mill-ħaddiema tal-ewwel impriża – Ħaddiema miżmuma li ma għandhomx kompetenzi u għarfien speċifiċi indispensabbli għall-provvista tas-servizzi lill-imsemmi klijent – Assenza ta’ teħid ta’ beni tanġibbli jew intanġibbli – Esklużjoni
(Direttiva tal-Kunsill 2001/23, premessa 3 u Artikolu 1(1))
(ara l-punti 47‑58 u d-dispożittiv 2)
Dispożittiv
1)
Id-Direttiva tal-Kunsill 2001/23/KE tat-12 ta’ Marzu 2001 dwar l-approssimazzjoni tal-liġijiet ta’ l-Istati Membri relatati mas-salvagwardja tad-drittijiet ta’ l-impjegati fil-każ ta’ trasferiment ta’ impriżi, negozji jew partijiet ta’ impriżi jew negozji,
għandha tiġi interpretata fis-sens li:
l-assenza ta’ rabta kuntrattwali bejn iċ-ċedent u ċ-ċessjonarju ta’ impriża jew ta’ negozju jew ta’ parti minn impriża jew minn negozju hija mingħajr effett fuq il-konstatazzjoni tal-eżistenza ta’ trasferiment, fis-sens ta’ din id-direttiva.
2)
L-Artikolu 1(1) tad-Direttiva 2001/23
għandu jiġi interpretat fis-sens li:
sitwazzjoni fejn impriża fornitur ta’ servizzi li, għall-bżonnijiet ta’ wieħed mill-klijenti tagħha, kienet ikkollokat tim ma’ dan tal-aħħar kompost minn ċertu numru ta’ ħaddiema, tiġi ssostitwita minn dan il-klijent, għall-provvista tal-istess servizzi, minn fornitur ta’ servizzi ġdid u li, minn naħa, dan tal-aħħar jieħu miegħu biss numru limitat ħafna mill-ħaddiema li jikkomponu dan it-tim, mingħajr ma dawn il-ħaddiema miżmuma jkollhom kompetenzi u għarfien speċifiċi indispensabbli għall-provvista tas-servizzi lill-imsemmi klijent, u, min-naħa l-oħra, il-fornitur il-ġdid ma jiħux beni tanġibbli jew intanġibbli li kienu neċessarji għat-tkomplija ta’ dawn is-servizzi, ma taqax taħt il-kamp ta’ applikazzjoni ta’ din id-direttiva.
(
1
)	ĠU C 148, 4.4.2022.